เรื่องร้องเรียน: แจ้งเรื่องวินมอเตอร์ไซค์จอดรถบนทางเท้าครั้งที่ 5 หลังจากเปิดเรื่องใหม่ไปครั้งที่แล้ว เจ้าหน้าที่มีภาพพูดคุยกับวินส่งมาให้ ผ่านไป 1-2 วัน ก็กลับมาจอดเหมือนเดิมครับ ก่อให้เกิดปัญหาทั้งการขับขี่ขึ้นมาบนทางเท้าทำให้ทางเท้าชำรุด เกะกะการเดินทางเท้า และอาจเกิดอุบัติเหตุกับผู้ใช้ทางเท้าได้ครับ ถ้าพบเห็นคงจะต้องแจ้งไปใหม่เรื่อยๆ ครับ
การดำเนินการของเจ้าหน้าที่: สำนักงานเขตบางพลัด ได้ประชาสัมพันธ์แจ้งวินรถจักรยานยนต์รับจ้างที่ได้รับการร้องเรียน ซึ่งเป็นวินที่ถูกต้องและได้รับการรับรองที่ถูกต้อง โดยตักเตือนห้ามนำรถจักรยานยนต์ขึ้นมาจอดและขับขี่บนทางเท้า ให้จอดรอผู้โดยสารบริเวณขอบทางด้านล่างมิให้กีดขวางการจราจรและทางสัญจรของประชาชน
ความเห็นของผู้แจ้ง: เข้าใจว่าวินถูกต้อง และได้รับการรับรองที่ถูกต้องครับ แต่การขับขี่/จอดบนทางเท้าไม่ถูกต้อง สาเหตุนี้เกิดจากการตั้งวินในพื้นที่ที่ไม่สามารถจัดตั้งและให้บริการได้อย่างถูกต้อง จึงมีปัญหาตามมาซ้ำๆ ครับ
พื้นที่: แขวงบางอ้อ เขตบางพลัด กรุงเทพมหานคร